ΓΡΑΠΤΗ ΕΡΩΤΗΣΗ P-2406/00

υποβολή: Helena Torres Marques (PSE) προς την Επιτροπή

(7 Ιουλίου 2000)

Θέμα: Διεύρυνση: η θέση της Πολωνίας ως προς τα δικαιώματα των γυναικών και την ισότητα ευκαιριών

Κατά την έκτακτη σύνοδο των Ηνωμένων Εθνών με τον τίτλο Γυναίκες 2000: ισότητα φύλων, ανάπτυξη και ειρήνη για τον 21o αιώνα, που διεξήχθη από 5 ώς 9 Ιουνίου 2000, η πορτογαλίδαπουργός για την ισότητα, ως ασκούσα την προεδρία της Ευρωπαϊκής Ένωσης, ομίλησε εξ ονόματος όχι μόνον των 15 κρατών που την απαρτίζουν αλλά επίσης εκ μέρους όλων τωνποψηφίων χωρών, πλην της Πολωνίας.

Με πρωτοβουλία της Επιτροπής για τα Δικαιώματα της Γυναίκας και τις Ίσες Ευκαιρίες, του Ευρωπαϊκού Κοινοβουλίου, πραγματοποιήθηκαν στην Νέα Υόρκη συνεδριάσεις με τηνποστήριξη του Συμβουλίου και της Ευρωπαϊκής Επιτροπής, μεταξύ των ευρωπαίων βουλευτών που ήσαν παρούσαι και των εθνικών βουλευτών 15 χωρών της Ένωσης και τωνποψηφίαν χωρών, με σκοπό να κατανοηθεί η κατάσταση στην Πολωνία και να εφισταθεί η προσοχή στο ότι είναι ανάγκη να καταστεί πλήρως αποδεκτό το κοινοτικό κεκτημένο, συμπεριλαμβανομένων των πτυχών του που αφορούν την ισότητα και τα δικαιώματα των γυναικών. Οι απαντήσεις ήταν άκρως αρνητικές και ανησυχητικές.

Θα επιθυμούσα να γνωρίζω εάν κατά την διάρκεια των συζητήσεων σχετικά με τη διεύρυνση με την ένταξη της Πολωνίας εξετάσθηκαν το ζήτημα του κοινοτικού κεκτημένου σ'ό,τι αφορά τα δικαιώματα των γυναικών καθώς και οι προοπτικές που ανοίγονται με τη Συνθήκη του Άμστερνταμ και ποίες είναι οι θέσεις που έλαβε η Πολωνία κατά τις διαπραγματεύσεις αυτές με την Επιτροπή.

Απάντηση του κ. Verheugen εξ ονόματος της Επιτροπής

(28 Ιουλίου 2000)

Η Επιτροπή επιβεβαιώνει ότι στο πλαίσιο των διαπραγματεύσεων προσχώρησης με τιςποψήφιες χώρες, περιλαμβανομένης της Πολωνίας, συζητήθηκε το κοινοτικό κεκτημένο σχετικά με τα δικαιώματα των γυναικών και την ισότητα ευκαιριών. Η ίση μεταχείριση μεταξύ ανδρών και γυναικών αποτελεί πράγματι έναν σημαντικό τομέα των διαπραγματεύσεων που περιέχεται στο κεφάλαιο 13 Κοινωνική πολιτική και πολιτική απασχόλησης. Η Πολωνία αποδέχεται το κεκτημένο και δεν ζήτησε την παραχώρηση μεταβατικής περιόδου στον τομέα αυτόν. Ως εκ τούτου, αναμένεται ότι η Πολωνία θα είναι σε θέση να επιτύχει τον δεδηλωμένο στόχο της να εφαρμόσει το σχετικό κεκτημένο έως τις 31 Δεκεμβρίου 2002. Η Επιτροπή δεν έχει λάβει καμια πληροφορία από την Πολωνία περί σχετικών αλλαγών.

Στις διαπραγματεύσεις, η Κοινότηταπογραμμίζει καταρχήν τη σπουδαιότητα της κοινωνικής διάστασης που ενισχύθηκε με τη συνθήκη του Άμστερνταμ και τονίζει ότι από τη στιγμή της προσχώρησης απαιτείται μια έγκαιρη και πλήρης μεταφορά και εφαρμογή στο εθνικό δίκαιο του κεκτημένου στον τομέα της κοινωνικής πολιτικής και της πολιτικής απασχόλησης. Επιπλέον, πρέπει να επισημανθεί ότι όσον αφορά την ίση μεταχείριση μεταξύ ανδρών και γυναικών ιδιαίτερη προσοχή αποδίδεται στις πρακτικές πτυχές της εφαρμογής των δικαιωμάτων αυτών, όπως στην πρόσβαση στην αποτελεσματική πληροφόρηση τωνφιστάμενων έννομων δικαιωμάτων και στον αριθμό τωνποθέσεων διακριτικής μεταχείρισης που εκκρεμούν στο Δικαστήριο.

Η Επιτροπή θα εξακολουθήσει να παρακολουθεί την πρόοδο που σημειώνεται στην μεταφορά και την εφαρμογή του κεκτημένου στο εθνικό δίκαιο στον τομέα αυτόν, καθώς και την ανάπτυξη και ενίσχυση των σχετικών οργάνων. Η παρακολούθηση αυτή θα συνεχιστεί καθόλη τη διαδικασία των διαπραγματεύσεων.